b"\n_START_ARTICLE_\nHedus\n_START_SECTION_\nHist\xc3\xb2ria\n_START_PARAGRAPH_\nEn temps de Juli C\xc3\xa8sar eren sotmesos als s\xc3\xa8quans i es van declarar amics de Roma i el seu cap Divitacus va anar a Roma a demanar assist\xc3\xa8ncia al senat per assolir la independ\xc3\xa8ncia, per\xc3\xb2 no foren atesos. C\xc3\xa8sar per\xc3\xb2 els va restaurar la llibertat (58 aC) sota el cap Vergobretus, elegit per per\xc3\xadodes d'un any pels sacerdots, i que a m\xc3\xa9s era jutge suprem. Els segusiaves, els ambivarets (al nord) i els aulercs o aulmecis van ser posats sota la seva depend\xc3\xa8ncia. C\xc3\xa8sar va permetre l'establiment al seu territori d'un grup de Bois, que s'establiren a la ciutat de Gergovia de localitzaci\xc3\xb3 desconeguda per\xc3\xb2 que cal no confondre amb la Gergovia dels arverns. _NEWLINE_A principis d'abril del 52 aC, Juli C\xc3\xa8sar, quan estava decidit a reprendre la campanya militar per ocupar definitivament tota la G\xc3\xa0l\xc2\xb7lia, hagu\xc3\xa9 d'intervenir per evitar una guerra civil entre els hedus, ja que, a difer\xc3\xa8ncia de la tradici\xc3\xb3, s'havien establert dos magistrats suprems amb el poder real: Convittolitave i Coto, i cada un havia determinat que la naci\xc3\xb3 sencera es mobilitz\xc3\xa9s, i el Senat es va dividir, i cada un dels dos contendents tenien els seus clients._NEWLINE_El 42 aC es van unir a la revolta contra Roma, per\xc3\xb2 foren sotmesos. L'any 21 aC el cap Juli Sacrovir es va revoltar i va ocupar Augustodunum per\xc3\xb2 fou derrotat per Gai Sili."